229-0

Omlægning af varme- og vandsystem

Fakta om omlægningen

**25. april 2018**

På spørgemødet tirsdag den 24. april 2018 blev der stillet nogle spørgsmål til projektet, som vi hermed vil svare på, så alle beboerne får informationen:

* **HUSLEJESTIGNINGEN EFFEKTUERES ETAPEVIST**. Når omlægningen er gennemført for en etape, vil beboerne i etapen få den godkendte huslejestigning – da man samtidig får besparelsen ved fra da af at have direkte afregning med Verdo og Dronningborg Vandværk.
* **HVIS PROJEKTET BLIVER BILLIGERE?** Når alle arbejderne og al opfølgning er gennemført, kan sagens byggeregnskab afsluttes. Hvis der er et væsentligt beløb i overskud i forhold til budgettet, vil huslejestigningen blive reduceret tilsvarende.
* **HVIS PROJEKTET BLIVER DYRERE?** På nuværende tidspunkt er projektet kun et skitseprojekt, og der er ikke indhentet konkrete tilbud hjem på arbejderne endnu. Når alle priserne er indhentet, tages der en vurdering i forhold til det nuværende anlægsbudget, og hvis ikke man tror på at det kan holde, og hvis der ikke er passende luft i budgettet til at der kan komme uforudsete udgifter, så vil arbejderne ikke blive igangsat, og der vil blive indkaldt til et nyt beboermøde.
* **HUSLEJE**. Den angivne huslejestigning i afstemningsmaterialet viser STIGNINGEN i huslejen i forhold til den nuværende leje. Hvis beboere har individuelle tillæg på huslejen som f.eks. køkkentillæg, så skal disse tillæg stadig regnes oveni den leje, der er angivet som ”ny leje” i materialet.
* **SKAB I ENTRE.** Den ”unit”, som fremover vil blive placeret i de enkelte lejemål og som skal producere varmt brugsvand og overføre varme til boligens radiatorsystem, vil blive placeret i et skab i entreen. Der er desværre ikke mulighed for at placere den i graven under entre-gulvet. Når man kommer i gang med at detaljere projektet, vil man selvfølgelig arbejde på at få installationerne til at fylde så lidt som muligt, så det evt. kan blive muligt for beboerne selv at bruge en del af skabet.

Med venlig hilsen

Lejerbo/byggeudvalget